De første linjeforeningene ved Norges tekniske høgskole (NTH) (nå Norges teknisk-naturvitenskapelige universitet; NTNU) var H.M. Aarhønen (1913), St. Arnoldi Broderskab (1913), Bergstuderendes Forening (1914), Høiskolens Chemikerforening (1915), Mannhullet (1917) og Sanctus Omega Broderskab (1919), deretter fulgte A/F Smørekoppen (1929). Siden har alle de forskjellige studieretningene ved sivilingeniørstudiet fått egen linjeforening. Den nyeste linjeforeningen ved NTNU er (per 2022) ODA, som ble opprettet i 2022.